laion/Wikipedia-Exotic huggingface dataset:
Stack It Up

"Stack It Up" הוא סינגל של הזמר הבריטי, ליאם פיין, בהשתתפות הראפר האמריקאי, א בוגי ויט דה הודי, שיצא ב-18 בספטמבר 2019 כסינגל החמישי מתוך אלבום האולפן הראשון של פיין, LP1‏. השיר נכתב על ידי פרד אגיין, א בוגי ויט דה הודי, אד שירן וסטיב מק, והופק על ידי סטיב מק. נכון למאי 2022, השיר הושמע למעלה מ-100 מילון פעמים בספוטיפיי. הווידאו קליפ של השיר, בבימויו של ניית'ן אר. סמית', הועלה לחשבון היוטיוב של ליאם פיין ב-18 בספטמבר 2019. נכון למאי 2022, הווידאו קליפ נצפה למעלה מ-20 מיליון פעמים. מידע על היצירה "Stack It Up" באתר Discogs מילות השיר "Stack It Up" באתר Genius סרטון השיר "Stack It Up" באתר יוטיוב מידע על השיר "Stack It Up" באתר ספוטיפיי "Liam Payne". umusic.digital. ארכיון מ-2020-11-01. נבדק ב-11 בספטמבר 2019. {{cite web}}: (עזרה) "Liam Payne Enlists Ed Sheeran To Help Write New Single 'Stack It Up'". Capital FM. 13 באוגוסט 2019. ארכיון מ-2021-10-23. נבדק ב-11 בספטמבר 2019. {{cite web}}: (עזרה) Smith, Lindsey (11 בספטמבר 2019). "Liam Payne Announces New Single 'Stack It Up' And Release Date". iHeartRadio. ארכיון מ-2022-05-15. נבדק ב-11 בספטמבר 2019. {{cite web}}: (עזרה) Stack It Up (feat. A Boogie Wit da Hoodie), 2019-09-18, ארכיון מ-2022-10-15, נבדק ב-2022-05-15 Liam Payne - Stack It Up (Official Video) ft. A Boogie wit da Hoodie - YouTube, www.youtube.com (ארכיון) "Top 40/M Future Releases". All Access. אורכב מ-המקור ב-11 בספטמבר 2019. נבדק ב-11 בספטמבר 2019. {{cite web}}: (עזרה) "Stack It Up (Acoustic) by Liam Payne". Apple Music. ארכיון מ-2022-05-15. נבדק ב-19 באוקטובר 2019. {{cite web}}: (עזרה) "LIAM PAYNE "Stack It Up" | (Radio Date: 18/10/2019)". radiodate.it. ארכיון מ-2019-10-19. נבדק ב-19 באוקטובר 2019. {{cite web}}: (עזרה)
Immortal (שיר של מרינה אנד דה דיימונדס)

Immortal (בעברית: בת אלמוות) הוא שיר של הזמרת-יוצרת הוולשית מרינה דיאמנדיס, הידועה בשם הבמה שלה לשעבר, מרינה אנד דה דיימונדס. השיר יצא לאור ב-1 בינואר 2015 להורדה דיגיטלית, כשיר השלישי מתוך הקמפיין "froot of the month" וכסינגל שיווקי מתוך אלבום האולפן השלישי שלה, Froot. ב-30 בדצמבר 2014, פרסמה דיאמנדיס את מילות השיר בטוויטר. יום לאחר מכן, חשפה בטוויטר ובאינסטגרם את עטיפת הסינגל. בסמוך לצאתו, עלה השיר לרשת הזרמת המדיה ספוטיפיי, תוך שצבר למעלה מ-17 מיליון השמעות בסך הכל. הווידאו קליפ לשיר בוים על ידי פול קסלין, ויצא לאור ב-31 בדצמבר 2014, יום השנה החדשה. הקליפ צולם בחדר חשוך, בו דיאמנדיס לבושה בחליפה לבנה ומאחוריה מוקרן קולאז' קטעים של עצמה בילדותה, וכן ילדים ומבוגרים אחרים. בדומה לקודמיו, "Immortal" זכה להערכה מצד מבקרי המוזיקה. אלי סזוביאק מ-PopCrush התייחסה לקליפ ולנושא השיר וכתבה, "מרינה מעולם לא עידנה את מילות שיריה, ובמקום זאת שמרה על תחושה אפלה ומופנמת יותר. הקליפ האחרון שלה אינו יוצא מן הכלל". לורנס דיי מ-The Line of Best Fit תיאר את השיר כ-"בלדה סלונית נוצצת שעוסקת במוטיבים קיומיים" וכ-"ככל הנראה השיר האפל ביותר שהיא כתבה אי פעם". FROOT by Marina and The Diamonds (באנגלית אמריקאית), 2015-03-09, נבדק ב-2022-05-15 Diamandis, Marina (30 בדצמבר 2014). "Immortal". Twitter. נבדק ב-15 במאי 2022. {{cite web}}: (עזרה) Diamandis, Marina (31 בדצמבר 2014). "Froot of the Month: Blueberry". Twitter. נבדק ב-15 במאי 2022. {{cite web}}: (עזרה) Diamandis, Marina (30 בדצמבר 2014). "🔹 NEON NATURE 🔹". Twitter. נבדק ב-15 במאי 2022. {{cite web}}: (עזרה) Froot, נבדק ב-2022-05-15 MARINA AND THE DIAMONDS - Immortal [Official Music Video], סרטון באתר יוטיוב (אורך: 5:24) "Marina and the Diamonds Releases Music Video for 'Immortal'". PopCrush. נבדק ב-15 במאי 2022. {{cite web}}: (עזרה) "Marina Diamandis talks candidly about growing up and finally taking control of her sound and identity with third album FROOT". The Line of Best Fit. נבדק ב-15 במאי 2022. {{cite web}}: (עזרה)
הדיוויזיה ה-34 (ארצות הברית)

הדיוויזיה ה-34 (באנגלית: 34th Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה. הדיוויזיה הוקמה באוגוסט 1917, והורכבה מיחידות המשמר הלאומי מאיווה, מינסוטה, נברסקה, דקוטה הצפונית ודקוטה הדרומית. הדיוויזיה ה-34 הגיעה לצרפת באוקטובר 1918, אך זה היה מאוחר מדי עבור הדיוויזיה להישלח לחזית, שכן סיום הלחימה היה קרוב, כאשר הסכם שביתת הנשק עם גרמניה נחתם בחודש הבא. בינואר 1919 חזרה הדיוויזיה לארצות הברית, וב-18 בפברואר 1919 פורקה הדיוויזיה במחנה גרנט, אילינוי. הדיוויזיה הורכבה מהבריגדה ה-697 שהורכבה מהרגימנטים ה-133 וה-134, ומהבריגדה ה-68 שהורכבה מהרגימנטים ה-135 וה-136. בשנת 1921 הוקמה מחדש הדיוויזיה ה-34 במשמר הלאומי, והוקצתה למדינות איווה, מינסוטה, דקוטה הצפונית ודקוטה הדרומית כחלק מהקורפוס ה-7, ובין השאר הופעלה לדיכוי שביתת נהגי המשאיות במיניאפוליס ב-16 במאי 1934. הדיוויזיה גויסה במהלך שנת 1941, ואף השתתפה בתימרוני לואיזיאנה. הדיוויזיה שכללה את הרגימנטים ה-133, ה-135 וה-168, הייתה הדיוויזיה האמריקאית הראשונה שנפרסה לאירופה במאי 1942 במהלך מלחמת העולם השנייה. לאחר אימון בצפון אירלנד, היא נפרסה ב-8 בנובמבר 1942 במסגרת מבצע לפיד במבצע טרמינל (נחיתה באלג'יר). לאחר ההתקדמות לאורך חופי צפון אפריקה, לחמה הדיוויזיה בקרבות המערכה בתוניסיה עד לכניעת כוחות מדינות הציר במאי 1943. בספטמבר 1943 נחתו חלקים מהדיוויזיה ליד סלרנו באיטליה כחלק מהארמייה האמריקאית החמישית. ב-17 בינואר 1944 השתתפה הדיוויזיה בקרב הראשון על מונטה קאסינו, כחלק מהקורפוס האמריקאי ה-2, אולם לא הצליחה לכבוש את המוצבים הגרמנים וב-12 בפברואר הוחלפה על ידי הכוחות הניו זילנדיים. במרץ נחתה הדיוויזיה באנציו, ובמאי השתתפה במבצע נזר שבמהלכו פרצה מראש הגשר באנציו לכיוון רומא. ביולי שחררה הדיוויזיה את ליוורנו, ולאחר מכן השתתפה בקרבות על הקו הגותי. באביב 1945 לחמה הדיוויזיה במתקפת האביב של בעלות הברית בצפון איטליה, ובמהלכה כבשה את בולוניה והגיעה לגבול צרפת-איטליה לאחר כניעת הוורמאכט באיטליה ב-2 במאי 1945. במהלך הלחימה איבדה הדיוויזיה 2,866 הרוגים ו-11,545 פצועים. בשנת 1947 הדיוויזיה הוקמה מחדש כדיוויזיית המשמר הלאומי של איווה ונברסקה, ובשנת 1963 הושבתה הדיוויזיה יחד עם שלוש דיוויזיות נוספות של המשמר הלאומי. בשנת 1991 הוקמה הדיוויזיה מחדש כיחידה של המשמר הלאומי משמונה מדינות, ויחידותיה נפרסו במהלך השנים בבלקן, עיראק ואפגניסטן. מדיה וקבצים בנושא הדיוויזיה ה-34 בוויקישיתוף הדיוויזיה ה-34, ברשת החברתית פייסבוק הדיוויזיה ה-34, ברשת החברתית אקס (טוויטר) הדיוויזיה ה-34
המפלגה הסוציאל-דמוקרטית של בוסניה והרצגובינה

המפלגה הסוציאל-דמוקרטית של בוסניה והרצגובינה (בבוסנית: Socijaldemokratska partija Bosne i Hercegovine) היא מפלגה בבוסניה והרצגובינה. המפלגה היא היורשת של המפלגה הקומוניסטית של בוסניה והרצגובינה. בבחירות לבתי הנבחרים שנערכו ב-5 באוקטובר 2002 זכתה המפלגה ב-10.4%, שהם 4 מושבים מתוך 42 המושבים. בנוסף, זכתה המפלגה ב-15 מושבים מתוך 140 המושבים של בית הנבחרים של הפדרציה של בוסניה והרצגובינה, ואף זכתה ב-3 מושבים מתוך 83 המושבים באספה הלאומית של רפובליקה סרפסקה. המפלגה היא במעמד של מפלגה עמיתה (שאינה חברה) במפלגת הסוציאליסטים האירופאים, מפלגת הגג של הסוציאליסטים הפועלת במוסדות האיחוד האירופי. אתר האינטרנט הרשמי של המפלגה הסוציאל-דמוקרטית של בוסניה והרצגובינה המפלגה הסוציאל-דמוקרטית של בוסניה והרצגובינה, ברשת החברתית פייסבוק המפלגה הסוציאל-דמוקרטית של בוסניה והרצגובינה, ברשת החברתית אקס (טוויטר) המפלגה הסוציאל-דמוקרטית של בוסניה והרצגובינה, ברשת החברתית אינסטגרם המפלגה הסוציאל-דמוקרטית של בוסניה והרצגובינה, סרטונים בערוץ היוטיוב ערך זה הוא קצרמר בנושא מפלגות ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
צ'בצ'וד

צ'בצ'וד (בהונגרית: Csabacsűd) הוא כפר בנפת סרווש שבמחוז בקש בדרום מזרח הונגריה. האזור מיושב כבר מימי הביניים. והכפר עצמו מוזכר בכתבים משנת 1444, והוא הוקם רשמית בשנת 1924. על פי מיפקד יהודי הונגריה, בכפר חיו 13 יהודים בשנת 1930 ו-7 יהודים בשנת 1941. לפחות אחד מיהודי הכפר נרצח בשואה. בדומה ליישובים רבים באירופה, נמצא גם מספר התושבים בצ'בצ'וד בירידה. בשנת 1990 חיו בכפר 2,159 תושבים, ובשנת 2021 התגוררו בו 1,640 תושבים בלבד. מדיה וקבצים בנושא צ'בצ'וד בוויקישיתוף אתר האינטרנט הרשמי של צ'בצ'וד (בהונגרית) נתוני הכפר באתר הלמ"ס ההונגרי מיפקד יהודי הונגריה תיעוד יהודי הכפר שנרצחו בשואה באתר יד ושם
אוקס פגלי

אוקס טון פגלי (באנגלית: Oakes Tonne Fegley; נולד ב-11 בנובמבר 2004) הוא שחקן אמריקאי, המוכר בעיקר מכיכובו בסרטים "חברי הדרקון אליוט" (2016), "מעשה פלאים" (אנ') (2017), "החוחית" (אנ') (2019), "מלחמה עם סבא" (2020) ובסרטו של סטיבן ספילברג "הפייבלמנים" (2022). פגלי נולד ב-11 בנובמבר 2004 באלנטאון, פנסילבניה, בנם של השחקנים מייקל פגלי ושל מרסדס "מרסי" (לבית טון). הוא אחיו הגדול של ווינסלו פגלי (אנ'), גם הוא שחקן. בשנת 2011, החל לשחק כאשר השתתף בסרט הקצר "Glass"; שנתיים לאחר מכן, ב-2013 שיחק לצד אביו בסרט קצר אחר "Children of the Moon", אודות אב שמצטרף לבנו למסע לילי כשהוא מחפש את גן העדן. בשנת 2014, פגלי ערך את הופעת הבכורה שלו בסרט הדרמה "חובשת קרבית", כשגילם את פול סוואן. בסרט שיחק לצד מישל מונאהן ורון ליווינגסטון. הסרט בוים על ידי קלאודיה מאיירס, והוצג בבכורה בשנת 2014. באותה שנה הוא גילם את ג'אד אלטמן הצעיר (ג'ייסון בייטמן כמבוגר), בדרמה הקומית "מכאן אני ממשיך", בבימויו של שון לוי, אשר הוקרנה לראשונה ב-19 בספטמבר 2014. מאוחר יותר הוא הופיע בתור אליאס הצעיר "אלי" תומפסון בעונה החמישית של סדרת הטלוויזיה "אימפריית הפשע" מבית HBO. הוא גם הופיע בסדרת הטלוויזיה "מבוקש" בתור גבריאל הייוורד. בשנת 2016 הופיע בתפקיד הראשי בסרט הפנטזיה "חברי הדרקון אליוט", לצד ברייס דאלאס הווארד ורוברט רדפורד. הסרט בוים על ידי דייוויד לורי והוקרן לראשונה ב-12 באוגוסט 2016. במאי 2017 הוכרז שפגלי לוהק לתפקיד ראשי בסרט הקומדיה "מלחמה עם סבא" לצד רוברט דה נירו. בשנת 2019 שיחק בתפקיד ראשי בסרט "החוחית" המבוסס על ספר באותו שם, מאת דונה טארט. בשנת 2021 לוהק פגלי לתפקיד בסרטו הבא של סטיבן ספילברג, "הפייבלמנים". מדיה וקבצים בנושא אוקס פגלי בוויקישיתוף אוקס פגלי, ברשת החברתית אקס (טוויטר) אוקס פגלי, ברשת החברתית אינסטגרם אוקס פגלי, במסד הנתונים הקולנועיים IMDb (באנגלית) "How Allentown's Oakes Fegley became a Disney star". The Morning Call. נבדק ב-21 באוקטובר 2021. {{cite web}}: (עזרה) Dargis, Manohla (18 בספטמבר 2014). "At Home in War. In War at Home". nytimes.com. נבדק ב-23 באוגוסט 2015. {{cite news}}: (עזרה) Kroll, Justin (19 בספטמבר 2014). "Disney Finds Its Pete For 'Pete's Dragon' Remake (EXCLUSIVE)". variety.com. נבדק ב-23 באוגוסט 2015. {{cite news}}: (עזרה) "This is Where I Leave You (2014)". boxofficemojo.com. נבדק ב-23 באוגוסט 2015. {{cite web}}: (עזרה) "Allentown boy to appear in CBS "Person of Interest"". mcall.com. 15 בדצמבר 2014. נבדק ב-23 באוגוסט 2015. {{cite news}}: (עזרה) Lesnick, Silas (13 בינואר 2015). "Pete's Dragon for Set for 2016, Ghost in the Shell for 2017". comingsoon.net. נבדק ב-23 באוגוסט 2015. {{cite news}}: (עזרה) Amanda, N'Duka. "Oakes Fegley To Co-Star In 'The War With Grandpa'". Deadline. נבדק ב-5 במאי 2017. {{cite web}}: (עזרה) Perri Nemiroff, Sarah Paulson & Oakes Fegley Talk The Goldfinch, Puppies, & Ice Cream, Collider, ‏5 באוגוסט 2019 Brian Welk, Steven Spielberg’s Film Based on His Childhood Lands Thanksgiving 2022 Release, TheWrap, ‏1 בנובמבר 2021
פין רוברטס

פין רוברטס (באנגלית: Finn Roberts; נולד: 22 באפריל 1996) הוא שחקן אמריקאי, המוכר בעיקר מתפקידו בתור אלכס וודס בסדרה של נטפליקס "אקדמיית החממה" (2017–2020), שמבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר. רוברטס נולד בלוס אנג'לס, קליפורניה. אימו, אנה, היא ממוצא אנגלי ואביו ממוצא יהודי. יש לו שלושה אחים גדולים, ליאו, פסקול וג'ו. הופעת הבכורה של רוברטס הייתה ב-2013 בסרט הקצר "Nikolai" בו שיחק בתפקיד הראשי. הסרט הוקרן בבכורה בפסטיבל הסרט הקצר בקאן באותה שנה. בשנים 2013–2015, הוא שיחק בסדרה הדרמה המוזיקלית הקנדית "Side Effects" בתפקיד ג'ייסון קונלי. עוד ב-2015, הוא שיחק בתפקיד אורח בסדרה "חסרי בושה". בשנת 2016 שיחק בתפקיד משנה בסרט הקולנוע "נשות המאה ה-20". משנת 2017 עד 2020 גילם את אחת הדמויות הראשיות בארבע עונותיה של דרמת הנעורים "אקדמיית החממה" מבית נטפליקס; אשר מבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר. בסדרה, גילם רוברטס את דמותו של אלכס וודס, מקבילו האמריקאי של אלפי רשף. בשנת 2019 ביצע הופעת אורח בסדרת הדרמה המשפטית "גוליית" של פריים וידאו. פין רוברטס, ברשת החברתית אקס (טוויטר) פין רוברטס, במסד הנתונים הקולנועיים IMDb (באנגלית) Finn Roberts, auf Famous Birthdays, abgerufen am 24. November 2020. IMDb: Release Info Nikolai, abgerufen am 24. November 2020.
הדיוויזיה ה-36 (ארצות הברית)

הדיוויזיה ה-36 (באנגלית: 36th Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה. הדיוויזיה הוקמה במקור כדיוויזיה ה-15 (וגייסה יחידות מטקסס ואוקלהומה) במסגרת תוכנית כוח משנת 1917, אך שינתה את שמה לדיוויזיה ה-36 לאחר הכניסה האמריקנית למלחמת העולם הראשונה באפריל 1917. ביולי 1918 נשלחה הדיוויזיה לאירופה והגיעה לחזית המערבית, שם לחמו בקרבות הקשים של מתקפת מז-ארגון. בסך הכל נפלו במהלך המלחמה 466 חיילי הדיוויזיה, בעוד 2,118 נפצעו או נעדרו. הדיוויזיה הורכבה מהבריגדה ה-71 שהורכבה מהרגימנטים ה-141 וה-142, ומהבריגדה ה-72 שהורכבה מהרגימנטים ה-143 וה-144. בשנת 1923 הוגדרה הדיוויזיה מחדש כדיוויזיה של המשמר הלאומי ממדינות טקסס ואוקלהומה. ב-25 בנובמבר 1940 הופעלה הדיוויזיה מחדש, והועמדה תחת פיקודו של קלוד בירקהד. הדיוויזיה הורכבה מהרגימנטים ה-141, ה-142 וה-143. ב-13 באפריל 1943 נחתה הדיוויזיה בצפון אפריקה הצרפתית, ובמאי השתתפו יחידותיה בשמירה על שבויי מדינות הציר שנכנעו בתום המערכה בתוניסיה. בספטמבר 1943 השתתפה הדיוויזיה במבצע מפולת שלגים, ובפברואר 1944 לחמה בקרב נהר ראפידו, שם ספגה אבדות כבדות ובעקבות כך נשלחה למנוחה ולהתארגנות מחדש. במאי השתתפה הדיוויזיה במבצע נזר ובהתקדמות לכיוון רומא, ולאחר מכן הוצאה מהקו, ובאוגוסט 1944 השתתפה בנחיתות בדום צרפת במסגרת מבצע דרגון. לאחר מכן לחמה הדיוויזיה בקרבות בהרי הווז' ובאלזס, ובינואר 1945 התגוננה הדיוויזיה נגד מבצע נורדווינד הגרמני. לאחר מכן לחמה הדיוויזיה במתקפת ריינלנד-פפאלץ ובהמשך חצתה את הריין והמשיכה במסעה ללב גרמניה. ב-22 באפריל 1945 חצתה הדיוויזיה את הדנובה, ולאחר מכן השתתפה בשחרור מחנות המשנה של דכאו. ב-5 במאי סייעה הדיוויזיה להכרעת הקרב על טירת איטר, וב-8 במאי סיימה את הלחימה בקיצביל, אוסטריה, שם שבתה את גנרל-פלדמרשל גרד פון רונדשטט. הדיוויזיה חזרה לארצות הברית, וב-15 בדצמבר 1945 הושבתה הדיוויזיה. במהלך הלחימה איבדה הדיוויזיה 3,131 הרוגים ו-13,191 פצועים. ב-1 במאי 2004 הפכה דיוויזיית השריון ה-49 של המשמר הלאומי של טקסס לדיוויזיה ה-36 החדשה. יחידות הדיוויזיה נשלחו לסבבים בעיראק ובאפגניסטן, וכן סייעו במהלך מגפת הקורונה בשנת 2020. מדיה וקבצים בנושא הדיוויזיה ה-36 בוויקישיתוף הדיוויזיה ה-36
גרגמל (דמות)

גרגמל (בצרפתית: Gargamel) הוא דמות בדיונית מהזיכיון הבלגי "הדרדסים", אשר נוצר על ידי פייר קוליפור. הוא מכשף מרושע ולא יוצלח, אויבם המושבע של הדרדסים והאנטגוניסט הראשי בסדרות הטלוויזיה, הסרטים וחוברות הקומיקס של הזיכיון. גרגמל גר בטירה עתיקה ומוזנחת מדרום ליער הדרדסים ביחד עם החתול שלו, חתחתול. מטרתו העיקרית היא לגלות את מחבוא כפר הדרדסים, בשל רצונו לתפוס שישה דרדסים כדי להפוך אותם לזהב ולהיות עשיר, או על מנת לתפוס דרדסים ולאכול. מעת לעת גרגמל מצליח לגלות את מיקומו של כפר הדרדסים, אך הוא מאבד את המיקום באופן שיטתי כל פעם מחדש. לעיתים קרובות הוא מאבד את מיקום הכפר משום שהוא רודף אחרי הדרדסים, מאבד אותם, ולא מצליח לשחזר את צעדיו חזרה אל הכפר. על אף שגרגמל הוא מכשף, כוחותיו לכאורה הם מוגבלים מאוד. היכולת העיקרית שלו היא ליצור שיקויי קסם. לאורך הסדרה גרגמל שיתף פעולה עם אויבים אחרים של הדרדסים, אף על פי שבמקרים רבים הנבלים האחרים מתגלים כאויבים יעילים וממוקדים הרבה יותר, אשר בוחרים בסוף להפסיק לשתף פעולה עם גרגמל או אף לשעבד אותו. גרגמל יצר בעבר את דרדסית, על מנת לפגוע באופן זה בהרמוניה של הדרדסים ולעורר בהם תחושות של קנאה ויריבות, אך בסופו של דבר דרדסית השתלבה בכפר הדרדסים וחיה אתם בהרמוניה. בסדרת הטלוויזיה "הדרדסים" ששודרה בשנות ה-80 של המאה ה-20, דובב בגרסה המקורית על ידי פול וינצ'ל ובעונה 9 על ידי מייקל בל והמילטון קמפ. בדיבוב העברי דובב על ידי איציק סיידוף בדיבוב שנעשה על ידי סרטי רז, ועל ידי שאולי הלוי בדיבוב שנעשה על ידי אולפני תומיתות. בסדרת הטלוויזיה "הדרדסים" שמשודרת בשנות ה-20 של המאה ה-21, מדובב בגרסה בצרפתית על ידי עמנואל קורטיל ובדיבוב באנגלית על ידי מארק איירונס. בדיבוב העברי מדובב על ידי צביקה פורמן. בסרט "דרדסים: הכפר האבוד" שיצא לראשונה בשנת 2017, דובב במקור על ידי ריין וילסון ובעברית על ידי קובי מימון, כאשר בטריילר דובב על ידי שמחה ברבירו. בסרטים "הדרדסים" (2011) ו"הדרדסים 2" (2013) גולם על ידי האנק עזריה, אשר גם דיבב את הדמות בסרטים הקצרים "חג מולד מדורדס" (2011) ו"הדרדסים: האגדה על הפרש המסתורי" (2013) שיצאו בצמוד לסרטים. בדיבוב העברי של הסרטים באורך מלא דובב על ידי איציק סיידוף, ובדיבוב העברי של הסרטים הקצרים דובב על ידי שאולי הלוי, כאשר השניים דיבבו את הדמות בסדרה משנות ה-80. בגרסה הבימתית של "הדרדסים" שעלתה בדצמבר 2024 גילם את הדמות עודד פז. ערך מורחב – הדרדסים לסדרה בכלל ולגרגמל בפרט יוחסו פרשנויות אחדות החורגות מאופיה כסיפור ילדים תמים. למשל, הסוציולוג הצרפתי אנטואן בואנו טען בעבר כי דמותו של גרגמל התבססה על סטריאוטיפים המיוחסים ליהודים (אנ') - יש לו אף גדול, כוחות קסם, אהבה לזהב, ומראה מקריח. ייתכן שחלק ממאפייני הדומויות נובעות מסטריאוטיפים שהיו קיימים באותה תקופה. אך הטענות לאנטישמיות מכוונת וכדומה נמצאו ברובן מופרכות. מדיה וקבצים בנושא גרגמל בוויקישיתוף דורון פישלר, האם גרגמל יהודי?, פודקאסט התשובה, באתר רשת "עושים היסטוריה" "The Little Blue Book: A Critical and Political Analysis of the Smurf Society", Antoine Buéno Flood, Alison (2011-06-06). "Smurfs accused of antisemitism and racism". The Guardian (באנגלית בריטית). ISSN 0261-3077. נבדק ב-2024-10-02. התשובה עם דורון פישלר Hatshuva With Doron Fishler - האם גרגמל יהודי? (ש.ח.) [התשובה], באתר Google Podcasts Sieg Smurf ! | The Forbidden Planet International Blog Log, web.archive.org, ‏2011-09-10
The Great North (סדרת טלוויזיה)

The Great North (בתרגום מילולי: "הצפון הגדול") היא סדרת טלוויזיה אמריקאית מונפשת קומית שעלתה לשידור ברשת פוקס ב-3 בינואר 2021. הסדרה משתמשת בסגנון אנימציה של ההמבורגרים של בוב שנוצרה על ידי לורן בוצ'ארד שהוא גם אחד המפיקים של "The Great North". שחקנים מוכרים העניקו את קולם לדמויות הסדרה לרבות ניק אופרמן, ויל פורטה וג'ני סלייט. הסדרה מתמקדת בחוויות של משפחת טובין המתגוררת באלסקה. במאי 2021 הסדרה חודשה לעונה שלישית. הסדרה מציגה את חייהם והרפתקאותיהם של ביף טובין, אב חד הורי, ילדיו ומכריהם המתגוררים בעיירה בדיונית שנקראת "אייל קורא בודד" (Lone Moose) במדינת אלסקה הקרה והמושלגת שבארצות הברית. חייו של ביף מתרכזים בגידול ילדיו ושמירה על משפחתו. ניק אופרמן בתור ביף טובין. אב המשפחה. ויל פורטה בתור וולף טובין. בנו הבכור של ביף ובן זוגה של האניבי. דולסה סלואן בתור האניבי. בת הזוג של וולף. ג'ני סלייט בתור ג'ודי טובין. בתו של ביף. פול ראסט בתור האם טובין. בנו של ביף. אפרנה ננצ'רלה בתור מון טובין. בנו של ביף. טים באגלי - בתור המנהל גיבונס בספטמבר 2018 רשת פוקס הזמינה מצגת של הסדרה שנוצרה על ידי וונדי מולינו, ליזי מולינו ומינטי לואיס, תחת הפיקוח של לורן בוצ'ארד. במאי 2019 הרשת הזמינה את עונתה הראשונה של הסדרה. אתר האינטרנט הרשמי של The Great North (באנגלית) The Great North, ברשת החברתית פייסבוק The Great North, ברשת החברתית אקס (טוויטר) "The Great North", במסד הנתונים הקולנועיים IMDb (באנגלית) "The Great North", באתר Rotten Tomatoes (באנגלית) "The Great North", באתר דיסני+ סדרות (באנגלית) "The Great North", במסד הנתונים הקולנועיים KinoPoisk (ברוסית) Jennifer Maas (December 22, 2020). Fox to Air ‘Great North’ Preview January 3, ‘Last Man Standing’ Final-Season Premiere Pushed an Hour. The Wrap. Retrieved May 15, 2022 Denise Petski (May 17, 2021). ‘The Great North’ Renewed For Season 3 By Fox. Deadline. Retrieved May 15, 2022 Nellie Andreeva (September 28, 2018). Animated Alaska Comedy From ‘Bob’s Burgers’ Trio Gets Fox Presentation Order; Nick Offerman & Jenny Slate Lead Cast. Deadline. Retrieved May 15, 2022 Nellie Andreeva (May 9, 2019). Fox Orders Live-Action Comedy Series ‘Outmatched’ & Animated ‘The Great North’. Deadline. Retrieved May 15, 2022
עונת 2022/2023 בסרייה א'

עונת 2022/2023 בסרייה א' הייתה העונה ה-121 של התחרות שמאורגנת על ידי Lega Serie A. העונה החלה ב-13 באוגוסט 2022 והסתיימה ב-4 ביוני 2023. נאפולי זכתה באליפותה ה-3 בתולדותיה. בסיום העונה הקבוצות סמפדוריה, קרמונזה וספציה ירדו לסרייה ב'. ויקטור אוסימהן מנאפולי זכה בתואר מלך השערים לאחר שהבקיע 26 גולים. בליגה משתתפות 20 קבוצות. 17 שהמשיכו מהעונה הקודמת ועוד 3 קבוצות שהעפילו מהסרייה ב'. התחרות מתקיימת בשיטת ליגה עם משחקי בית וחוץ. עבור ניצחון מוענקות שלוש נקודות, ועבור תוצאת תיקו מוענקת נקודה אחת. הקבוצות לצ'ה, קרמונזה ומונצה, הן הקבוצות שעלו מהסרייה ב'. יובנטוס הודחה מתחרויות אופ"א עקב הפרה של התקנות הפיננסיות של אופ"א ליובנטוס הופחתו 10 נקודות בעקבות אי סדרים כספיים הלאס ורונה וספציה סיימו עם מספר נקודות זהה על כן נערך ביניהם משחק שובר שוויון ב-11 ביוני 2023 בו ניצחה ורונה 3–1 ונשארה בליגה ערך מורחב – שחקן החודש בסרייה א' מדיה וקבצים בנושא עונת 2022/2023 בסרייה א' בוויקישיתוף Player Statistics | Lega Serie A, www.legaseriea.it (באנגלית) Italian Serie A Top Scorers, BBC Sport (באנגלית) Italian Serie A Top Scorers, BBC Sport (באנגלית)
עונת 2022/2023 בליג 1

עונת 2022/2023 בליג 1 (בצרפתית: Ligue 1, או בשמה המלא Championnat de France de football; מוצגת גם בשם ליג 1 אובר איטס בשל חסויות מסחריות, בצרפתית: Ligue 1 Uber Eats) הייתה העונה ה-85 של התחרות המאורגנת על ידי ההתאחדות הצרפתית לכדורגל (Ligue de Football Professionnel, ובקיצור LFP). העונה החלה ב-5 באוגוסט 2022 והסתיימה ב-3 ביוני 2023. במהלך העונה יצאה הליגה לפגרה בין ה-13 בנובמבר 2022 ל-28 בדצמבר 2022 בעקבות מונדיאל 2022 שנערך בקטר. פריז סן-ז'רמן זכתה באליפות שנייה ברציפות והאחת עשרה בתולדותיה ובכך הפכה לשיאנית הזכיות בצרפת. בעונה זו ירדו בסיום העונה 4 קבוצות לליגה השנייה, אנז'ה, טרואה, אז'אקסיו ואוסר בעקבות החלטה להפחית את מספר הקבוצות בליגה מ-20 ל-18 קבוצות החל מעונת 2023/2024. שחקנה הצרפתי של פריז סן ז'רמן קיליאן אמבפה זכה בתואר מלך השערים עם 29 כיבושים.בתואר מלך הבישולים זכה ליונל מסי הארגנטינאי גם הוא מפריס סן ז'רמן עם 16 בישולים. בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת. הקבוצות אז'אקסיו, טולוז ואוסר הן הקבוצות שעלו מהליג 2, הליגה הצרפתית השנייה בכדורגל. טולוז העפילה לליגה האירופית בעקבות זכייתה בגביע הצרפתי אתר האינטרנט הרשמי של ליג 1 (בצרפתית) French Ligue 1 Top Scorers, BBC Sport (באנגלית) Classement buteurs - {0}, Ligue1 (בצרפתית) French Ligue 1 Top Assists, BBC Sport (באנגלית)
רוטאניה אלדה

רוטאניה אלדה סקראסטינה ברייט (נולדה ב-13 באוקטובר 1942 בתור רותה סקראסטינה) היא שחקנית לטבית-אמריקאית. היא החלה את הקריירה שלה בסוף שנות ה-60, והמשיכה להופיע בסרטי צייד הצבאים (1978), רוקי השני (1979) ו- Mommie Dearest (1981).היא גם הופיעה בתפקיד ראשי בסרטי האימה Amityville II: The Possession ו- Girls Nite Out (שניהם 1982). אלדה נולדה בשם רוטאניה סקראסטינה (רותה סקראסטינה) בריגה, בלטביה הכבושה הגרמנית, בתם של ורה (לבית אוזולינה), אשת עסקים, וג'ניס סקראסטינה, משוררת. אלדה, סבתה, אמה ואחיה בילו שבע שנים במחנה עקורים בגרמניה הכבושה בעלות הברית לאחר מלחמת העולם השנייה. לאחר מכן היא עברה עם משפחתה לארצות הברית, התגוררה זמן קצר בשיקגו לפני שהתמקמה בפלגסטף, אריזונה . עם קריירה המשתרעת על פני כמעט 50 שנה בשואו ביזנס ולמעלה מ-100 תפקידים, אלדה עשויה להיות ידועה בעיקר בזכות הופעותיה ב"צייד הצבאים" בתור אשתו של סטיבן, אנג'לה, כמו גם בזכות קלאסיקת הקאלט Mommie" "Dearest, בתור עוזרת הבית הנאמנה של קרופורד, קרול אן, ו- Amityville II: The Possession, לאחר מועמדות לפרס פטל הזהב שנתיים ברציפות (1982 ו-1983) על התפקידים האחרונים. היא גם זכתה בקליאו והיא חברה באקדמיה לאמנויות ומדעים לקולנוע. בנוסף, אלדה הופיעה במספר רב של תוכניות טלוויזיה, כגון פשע מן העבר ו- CSI: Crime Scene Investigation, וכדמות מומלצת בסדרת הטלוויזיה של רון פרלמן / לינדה המילטון היפה והחיה, כמו גם פרסומות ועבודות במה. ב-2009, היא הופיעה בסרט " גנוב ", וגילמה את הגרסה הבכירה של דמותה של ג'סיקה צ'סטיין, ושיחק תפקיד משנה בסרט האימה " שלבים מאוחרים " (2014).בין 2014 ל-2016, אלדה הופיעה בסדרת האינטרנט Old Dogs &amp; New Tricks . היא הייתה נשואה לשחקן ריצ'רד ברייט מ-1977 ועד מותו ב-2006. להם בן אחד, ג'רמי. רוטאניה אלדה, במסד הנתונים הקולנועיים IMDb (באנגלית) רוטאניה אלדה, באתר AllMovie (באנגלית) רוטאניה אלדה, במסד הנתונים הקולנועיים KinoPoisk (ברוסית)
עונת 2022/2023 בלה ליגה

עונת 2022/2023 בלה ליגה הייתה העונה ה-92 במסגרת הלה ליגה, תחרות הכדורגל הבכירה בספרד. העונה החלה ב-12 באוגוסט 2022 והסתיימה ב-4 ביוני 2023. ברצלונה זכתה באליפות הליגה במחזור ה-34, ארבעה מחזורים לפני תום העונה. עבור ברצלונה זו הזכייה ה-27 בתולדותיה. בסיום העונה אלצ'ה, אספניול וריאל ויאדוליד ירדוה לסגונדה ליגה. רוברט לבנדובסקי מברצלונה זכה בתואר הפיצ'יצ'י לאחר שכבש 23 שערים. 20 מועדונים התמודדו בליגה, 17 הקבוצות שסיימו ב־17 המקומות הראשונים בעונת 2021/2022, ו־3 קבוצות שהעפילו מהליגה השנייה. שתי הקבוצות הראשונות שהבטיחו את עלייתן היו אלמריה וריאל ויאדוליד, שהבטיחו את שתי המקומות הראשונים במחזור המשחקים האחרון של עונת 2021/2022. אלמריה חזרה ללה ליגה לאחר היעדרות של 7 עונות, בעוד ויאדוליד שבה לאחר עונה אחת בלבד. הקבוצה השלישית והאחרונה שעלתה ללה ליגה הייתה ז'ירונה, שניצחה 3–1 את טנריפה בגמר הפלייאוף (שכולל את הקבוצות שסיימו במקומות 3–6 בליגה השנייה). הן החליפו את דפורטיבו אלאבס גרנדה ולבאנטה שירדו לסגונדה ליגה בסיום עונת 2021/2022. סביליה העפילה לליגת האלופות בעקבות זכייתה בליגה האירופית בכדי לזכות בפרס זאמורה יש להשתתף לפחות 60 דקות ב-28 משחקי ליגה. ערך מורחב – שחקן החודש בלה ליגה Standing table for LaLiga Santander 2022/23, באתר הרשמי של לה ליגה Spanish La Liga Top Scorers, BBC Sport (באנגלית) Spanish La Liga Top Scorers, BBC Sport (באנגלית) Trofeo Zamora de LaLiga Santander 2022 - 2023 - Mejor portero Primera División, Marca.com, ‏2023-02-21 (בספרדית)